b'\n_START_ARTICLE_\nPreda Mih\xc4\x83ilescu\n_START_SECTION_\nFamilie\n_START_PARAGRAPH_\nPreda Mih\xc4\x83ilescu este fratele lui Vintil\xc4\x83 Mih\xc4\x83ilescu, fiul cardiologului Vintil\xc4\x83 V. Mih\xc4\x83ilescu  \xc8\x99i nepotul de bunic al lui geografului Vintil\xc4\x83 M. Mih\xc4\x83ilescu.\n_START_SECTION_\nBiografie\n_START_PARAGRAPH_\nS-a n\xc4\x83scut \xc3\xaen Bucure\xc8\x99ti \xc8\x99i face parte din familia Mih\xc4\x83ilescu. \xc3\x8en 1973 p\xc4\x83r\xc4\x83se\xc8\x99te Rom\xc3\xa2nia \xc8\x99i se stabile\xc8\x99te \xc3\xaen Elve\xc8\x9bia. Studiaz\xc4\x83 matematica \xc8\x99i informatica la Universitatea Eidgen\xc3\xb6ssische Technische Hochschule din Z\xc3\xbcrich. Ob\xc8\x9bine doctoratul \xc3\xaen 1997 cu lucrarea Cyclotomy of Rings and Primality Testing, scris\xc4\x83 sub \xc3\xaendrumarea matematicienilor Erwin Engeler \xc8\x99i Hendrik Lenstra._NEWLINE_Pentru o perioad\xc4\x83, a fost cercet\xc4\x83tor la Universitatea din Paderborn, Germania. Din 2005 este profesor la Universitatea Georg August din G\xc3\xb6ttingen._NEWLINE_\xc3\x8en 2002 reu\xc8\x99e\xc8\x99te s\xc4\x83 demonstreze conjectura formulat\xc4\x83 \xc3\xaen 1844 de matematicianul francez Eug\xc3\xa8ne Charles Catalan. Rezultatul este cunoscut ca "teorema lui Mih\xc4\x83ilescu"._NEWLINE_Printre doctoranzii sai se numara si matematicianul ardelean Vlad Crisan .'